Мы махуэхэм
Жэпуэгъуэм и 1, щэбэт
Зи ныбжь хэкIуэтахэм я дунейпсо махуэщ
Кофем и дунейпсо махуэщ
УФ-м и лъэсыдзэм и махуэщ
Китайм и лъэпкъ махуэшхуэщ. 1949 гъэм жэпуэгъуэм и 1-м къызэрагъэпэщащ Китай ЦIыхубэ Республикэр.
Узбекистаным щагъэлъапIэ егъэджакIуэмрэ гъэсакIуэмрэ я махуэр
1924 гъэм Налшык егъэджакIуэхэр щагъэхьэзыр техникум къыщызэIуахащ.
1931 гъэм СССР-м и телевиденэм пIалъэ хэхам тету лэжьэн щIидзащ.
1933 гъэм Налшык Лениным и цIэр зэрихьэу дэт еджапIэ къалэ цIыкIум къыщызэрагъэпэщащ лъэпкъ студие.
Урысей пащтыхь Павел Езанэр къызэралъхурэ илъэс 262-рэ ирокъу.
Къэбэрдей тхакIуэ, драматург Нало Жансэхъу къызэралъхурэ илъэси 110-рэ ирокъу.
Урысей актёр, режиссёр, СССР-м и цIыхубэ артист Ефремов Олег къызэралъхурэ илъэс 89-рэ ирокъу.
Дзэ къулыкъущIэ, генерал-майор Хъуэт Владимир и ныбжьыр илъэс 79-рэ ирокъу.
Къэрал, жылагъуэ лэжьакIуэ Къущхьэ Амырхъан и ныбжьыр илъэс 71-рэ ирокъу.
Адыгей усакIуэ, тхакIуэ, критик Ергъукъу-ШащIэ Шэмсиет къыщалъхуа махуэщ.
Урысей актрисэ, УФ-м и цIыхубэ артисткэ Усатовэ Нинэ и ныбжьыр илъэс 65-рэ ирокъу.
Инджылызым щыщ политик, а къэралым и премьер-министр Мэй Терезэ и ныбжьыр илъэс 60 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 16 — 19, жэщым градуси 8 — 11 щыхъунущ.
Жэпуэгъуэм и 2, тхьэмахуэ
Залымыгъэ мылэжьыным и дунейпсо махуэщ. ООН-м и Ассамблее Нэхъыщхьэм 2007 гъэм къищта унафэмкIэ ягъэуващ, Индием и лъэпкъ-щхьэхуитщIыжакIуэ зэщIэхъееныгъэм и пашэу щыта Ганди Махатмэ къыщалъхуа махуэм трагъахуэри.
Муслъымэн махуэгъэпсымкIэ илъэсыщIэр къохьэ
1870 гъэм Рим къалэр Италие зэгугъэхьэжам и щыхьэр хъуащ.
1942 гъэм Краснодон къалэм къыщызэрагъэпэщащ «ЩIэблэщIэ гвардие» щэхурылажьэ комсомол зэгухьэныгъэр.
1945 гъэм Къэбэрдей пединститутым школ-интернат къыщызэIуахащ.
Союзпсо радиом и диктор, СССР-м и цIыхубэ артист, Хэку зауэшхуэм и зэманым «Совинформбюро»-м и хъыбарыщIэхэм къеджэу щыта Левитан Юрий къызэралъхурэ илъэси 102-рэ ирокъу.
УэрэджыIакIуэ цIэрыIуэ, Урысей Федерацэм, КъБР-м, АР-м, КъШР-м, Дагъыстэным я цIыхубэ артист Тут Заур и ныбжьыр илъэс 65-рэ ирокъу.
СурэтыщI-живописец Ерчэн Исуф и ныбжьыр илъэс 62-рэ ирокъу.
Пауэрлифтинг спорт лIэужьыгъуэмкIэ плIэнейрэ (1996 — 1999 гъэхэм) дунейм и чемпион хъуа Хъуажь Юрий и ныбжьыр илъэс 46-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 14 — 19, жэщым градуси 9 — 12 щыхъунущ.
Жэпуэгъуэм и 3, блыщхьэ
Архитектурэм и дунейпсо махуэщ
ФРГ-м и лъэпкъ махуэшхуэщ — зэкъуэтыныгъэм и махуэщ. 1990 гъэм жэпуэгъуэм и 3-м зэгухьащ ФРГ-мрэ ГДР-мрэ.
1924 гъэм дунейм къытехьащ «Учительская газета»-м и япэ къыдэкIыгъуэр.
1929 гъэм сербхэм, хорватхэм, словенцхэм я пащтыхьыгъуэм Югославие цIэр фIащащ.
1932 гъэм Иракым щхьэхуитыныгъэ игъуэтащ — Инджылыз къэралыгъуэм къыхэкIащ.
1933 гъэм Къэбэрдей-Балъкъэрым уэрэдымрэ къафэмкIэ и «Кабардинка» къэрал ансамблыр къызэрагъэпэщащ.
1938 гъэм Пермскэ область къызэрагъэпэщащ (иджы — Пермскэ крайщ).
1945 гъэм профсоюзхэм я дунейпсо федерацэр къызэрагъэпэщащ.
Урыс усакIуэ щэджащэ Есенин Сергей къызэралъхурэ илъэси 121-рэ ирокъу.
Техникэ щIэныгъэхэм я доктор, профессор, ЩIДАА-м и академик, генерал-майор Къатхъэн Мухьэмэд къызэралъхурэ илъэс 89-рэ ирокъу.
Совет актёр, СССР-м и цIыхубэ артист Джигарханян Армен и ныбжьыр илъэс 81-рэ ирокъу.
Шэрджэс тхакIуэ Къэбэрдей ФатIимэ и ныбжьыр илъэс 80 ирокъу.
Журналист, усакIуэ ГъущIо Зариф и ныбжьыр илъэс 50 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 17 — 20, жэщым градуси 10 — 12 щыхъунущ.
